Karksi-Nuia 25. juuni 2024 nr

**Vallavara võõrandamine otsustuskorras**

**(6 Valga-Uulu tee L5 kinnistu)**

Mulgi vallale kuulub Karksi-Nuia linnas kinnistu aadressil „6 Valga-Uulu tee L5“ (katastritunnus 28701:002:0102, kinnistu nr 4091439, pindala 542 m², sihtotstarve 100% transpordimaa).

22. jaanuaril 2015 võttis Karksi Vallavolikogu vastu otsuse nr 92 „Karksi-Nuias Pärnu mnt 10 kinnistu detailplaneeringu kehtestamine“. Selle detailplaneeringu koostamise huvitatud isik oli MTÜ Karksi-Nuia Tulekaitse Selts, planeeringu koostamise eesmärgiks garaaži püstitamine ja ehitusala määramine koos tehnosüsteemide- ja rajatiste asukoha määramisega. Pärnu mnt 10 planeeringulahendus näeb rajatavale garaažile üheks juurdepääsuks ette Mulgi vallale kuuluva 6 Valga-Uulu tee L5 katastriüksuse kasutamise.

Heino Kesküla esitas 24.04.2024 (valla dokumendiregistris 4-10/2024-39) MTÜ Karksi-Nuia Tulekaitse Seltsi (reg.nr. 80002131) nimel avalduse milles teeb Mulgi vallale ettepaneku seada seoses kavandatava komandohoone ehitamisega ja selle hilisema teenindamisega mittetulundusühingu kasuks „6 Valga-Uulu tee L5“ katastriüksusele tasuta ja tähtajatu servituut.

Hoonestamata kinnistu omamine ei ole Mulgi vallale valitsemise otstarbeks vajalik ning selle muul viisil kasutamine ja käsutamine ilma võõrandamiseta ei ole põhjendatud ega vallale kasulik.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1, 2 ja 4 ning § 34 lõike 1 punktid 5 ja 7

**Mulgi Vallavolikogu o t s u s t a b:**

1. Võõrandada otsustuskorras tasuta Mulgi vallale kuuluv ja Karksi-Nuia linnas asuv „6 Valga-Uulu tee L5“ kinnistu (katastritunnus 28701:002:0102, kinnistu nr 4091439, pindala 542 m², sihtotstarve 100% transpordimaa) MTÜ-le Karksi-Nuia Tulekaitse Selts (reg.nr. 80002131).
2. Müügilepingu sõlmimisega seotud kulud (notaritasu, riigilõiv jmt) tasub ostja.
3. Pärnu mnt 10 krundile garaaži ehitamiseks ehitusloa väljastamise järel sõlmida vallavanemal või tema poolt volitatud isikul notariaalne leping.
4. Otsus jõustub teatavakstegemisest.
5. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

(allkirjastatud digitaalselt)

Arvo Maling

Volikogu esimees